Berend Tobia Boeyinga

B.T. Boeyinga (Noard-Spaarnewoude, 27 maart 1886-Amsterdam, 6 novimber 1969) wie in Nederlânsk arsjitekt. Berend Tobia Boeyinga hearde ta de twadde-generaasje arsjitekten fan de Amsterdamske Skoalle.

 Libben 
 Oplieding en komôf 
Boeyinga waard grut yn in strang grifformearde húshâlding, syn heit wie dûmny, en learde it fak yn de praktyk. Hy sette útein as timmerman en einige lang om let as arsjitekt. Hy wie twa jier ferbûn oan it buro fan Eduard Cuypers, dêr't ek arsjitekten Johan Melchior van der Mey, Pieter Kramer en Michel de Klerk lange tiid oan ferbûn wiene. Cuypers syn buro jildt dêrom wol as de kreamkeamer fan de Amsterdamske Skoalle.

 Lânhûs Heijendaal
B.T. Boeyinga arbeide fjouwer jier yn Nymwegen dêr’t er ûnder mear belutsen wie by de bou fan it bûten Heijendaal foar F. Jurgens, de grûnlizzer fan it Unilever-concern. Tsjintwurdich is it hûs in diel fan it Radboud-sikehûs.

 Amsterdamske Skoalle 
Nei de jierren yn Nymwegen gie B.T. Boeyinga werom nei Amsterdam foar in oplieding oan de skoalle foar Fuortsette- en Hegere Boukeunst Underrjocht (VHBO). Hy krige les fan ûnder oaren  Hendrik Berlage, De Bazel en Kromhout en stie dêrtroch tige ûnder de ynfloed fan de Amsterdamske Skoalle. Nei syn oplieding wurke B.T. Boeyinga oan de bou fan it Spaarndammerplantsoen en de túndoarpen Oostzaan en Nieuwendam.

 Grifformearde tsjerken 
Earst fan syn fjirtichste ôf wurke B.T. Boeyinga as selsstannich arsjitekt. Yn it begjin fan syn karriêre boude er in oantal grifformearde tsjerken yn Amsterdam en Haarlim (1927). Syn ûntwerpen waarden tige wurdearre yn dy fermiddens en foar Boeyinga waard tsjerkebou in spesjalisme. Hy boude 15 foar de grifformearden en 3 foar de herfoarmden. B.T. Boeyinga stifte yn Utert it Ynstitút foar Religieuze en Tsjerklike Keunst en skreau in boek oer tsjerkebou. Nei 1945 wie er belutsen by in tal grutte restauraasjes, bygelyks dy fan de Eusebiustsjerke yn Arnhim.

 Syn leauwe 
Yn 1926 soarge in konflikt yn de tsjerke, oer in beskate útlis fan it skeppingsferhaal, derfoar dat er syn denominaasje ferliet. It gie om de saneamde kwestje Geelkerken. Yn 1930 gie er by in oare protestantske tsjerke dy't yn 1946 ien waard mei de Nederlânsk Herfoarme Tsjerke. Koart foar syn dea gie er lykwols wer werom nei syn âlde tsjerke.
Boeyinga's religieuze arsjitektuer waard tige beynfloede troch syn leauwe. Hy bewûndere Abraham Kuyper, foaroanman fan de Grifformearden en hie Kuyper's ideeën oer keunst en arsjitektuer heech. Mear as oare arsjitekten út syn tsjerklike rjochting hat Boeyinga besocht optmaal sintralisearre (toer midden yn it gebou) tsjerken te bouwen.

 Projekten Architectuur.org
Wente/Postkantoar, De Dijk 1 Wâldsein 1911 
Dûbel Hearehûs, Groesbeekseweg 88-90 Nymwegen 1913  
Stedebouwkundich plan en wenten/winkels Tuindorp Oostzaan, Zonneplein Amsterdam 1922 - 1924 
Dûbele filla Strasser, Bredelaan 12-14 Bussum 1924 
Dokterswenten Tuindorp Oostzaan, Kometensingel 179-187 Amsterdam 1925 
Stedebouk. plan en wenten/winkels Tuindorp Nieuwendam, Purmerplein/Purmerweg Amsterdam 1924 - 1927 
Grifformearde tsjerke (GT), Van Peltlaan 31 Bergen (NH) 1927 
Filla's fan Wonderen, Van Peltlaan 39-41 Bergen (NH) 1927 
GT (ôfbaarnd yn 2003), Kloppersingel 27 Haarlim 1927 
GT, Bolwerk Zuid 134 Bergen op Zoom 1928 
Wenten, Hillevliet Rotterdam 1928 
Herfoarme tsjerke, Hillevliet Rotterdam 1927 - 1929 
Wente/kantoar Van Dijk, Julianastraat Eindhoven 1929 
Rekreaasjegebou Den Oever 1929 
Bûten Rübsaam, Noordzijde Zoom 75 Bergen op Zoom 1929 
Paviljoens Stichting Vrederust, Hoofdlaan 4 Halsteren 1929 - 1933 
Laboratoarium Frije Universiteit, De Lairessestraat 174 Amsterdam 1930 - 1933 
GT, Visschedijk Almelo 1932 - 1934 
GT, Fazantenstraat Den Helder 1933 - 1934 
Wenten Riemers Den Helder 1934 
GT, Nieuwe Weg IJsselmuiden 1932 - 1935 
GT, Richard Holkade 125 Haarlim 1935 
GT, Spaarnrijkstraat Haarlim 1935 
Monumint Tsjerk Hiddes de Vries, Grote Bredeplaats Harns 1929 - 1936 
GT, Schoolstraat Diemen 1933 - 1936 
GT, Ritzema Bosweg Wageningen 1934 - 1936 
GT, Waalstraat Amsterdam 1934 - 1936 
Wenningen, IJsselstraat Amsterdam 1934 - 1936 
GT, Zijllaan Wassenaar 1937 - 1939 
Restauraasje Herfoarme tsj., Ds. Kreikenlaan 3 Wesepe 1942 - 1950 
Grifformearde Pniëlkerk, Bos en Lommerweg 189 Amsterdam 1945 - 1954 
GT, Lange Boonestraat Maassluis 1946 - 1955 
Restauraasje Waachgebou, Grote Markt Arnhim 1957 
Restauraasje Herf. tsjerke, Kerkstraat 3 Drempt 1949 - 1958 
GT, Huis te Veldelaan 2 Maasland 1956 - 1958 
GT, Meeuwenlaan Egmond oan See 1956 - 1959 
Herfoarme tsjerke, Westerweg 48 De Purmerbuurt 1958 - 1960 
Restauraasje Eusebiuskerk, Grote Markt Arnhim 1945 - 1961 
Herfoarme tsjerke, Hoge Buurt 3 St. Maarten (NH) 1960 - 1962 
Restauraasje Cuneratsjerke, Kerkplein 1 Rhenen 1940 - 1963

 Keppeling om utens 
 Biografy by Inghist.nl

Kategory:Nederlânsk arsjitekt
Kategory:Persoan berne yn 1886
Kategory:Persoan stoarn yn 1969